Selyuna tesla, tesla iɣaḍ-itt gma-s, iɣaḍ-itt gma-s, tesla, yella win is-yennan : “ Gma-m atan qrib ad yemmet, ad yemmet ”, iɣaḍ-itt gma-s, tebɣa ad truḥ ad twali, dɣa truḥ-d, truḥ-d, truḥ-d tesḥurem-d akka aḥurrim, tekcem-d, tarra-d iman-is d tinebgiwt : “ A yat wuxxam, mmlet-iyi, wwiɣ-d dwa deg uffus-iw, dwa ḥedd ur t-yessin ”. Nnan-as : “ Awid ukan ”. Mlan-as tasga-nni, tenna-as imiren : “ Ay iɣess, a nefṣ n tḍadect id-yeqqimen, ay azgan n 12 id-yeqqimen, ssali-d asennan yeqquren ”, dɣa yuli-d usennan-nni, yekkes-d, yekkes-d waḥd-s, yuli-d, yekkes-d waḥd-s dɣa amuḍin-nni yuki-d yeḥla, yeḥla ciṭuḥ yeḥla, tenna-as : “ Ay azgan n tḍadect idyeqqimen saki-d asennan yeqquren ”, dɣa nettat imiren-nni wehmen akk deg-s imawlan-is, ur ttaɛqilen ara niqal, armi d makken tḍegger aḥurim-nni, walan-tt imiren ɛaqlen-tt, yuɣal nnanas imiren : “ Iṭij yeflal-id, ziɣen d Selyuna id-yerzan ”. Tameɣra ḥlal wis sin, xedmen imiren tameɣra mi id-tuɣal, imawlan-is dɣa daya-agi.